Ericu950/Stoicheia-meter-silver huggingface dataset:
καὶ γὰρ ὥσπερ ἀνατρέπει Σαβέλλιον τὰ ἀνθρώπινα τοῦ σωτῆρος , οὕτω καὶ πρὸς τοὺς Ἀρειομανίτας οὐκ ἀπὸ τῶν ἀνθρωπίνων , ἀλλ ἀπὸ τῶν σημαινόντων τὴν θεότητα τοῦ λόγου ποιεῖσθαι χρὴ τοὺς κατ  αὐτῶν ἐλέγχους , ἵνα μὴ καὶ οὗτοι τὰ διὰ τὸ σῶμα λεχθέντα περὶ τοῦ κυρίου παρεξηγούμενοι νομίσωσι τοιοῦτον εἶναι τὸν λόγον , οἷοί ἐσμεν ἡμεῖς οἱ ἄνθρωποι , καὶ λοιπὸν ἐπιμείνωσι τῇ ἑαυτῶν μανίᾳ .
ἂν δὲ διδαχθῶσιν καὶ οὗτοι περὶ τῆς θεότητος , καταγνώσονται μὲν τῆς ἑαυτῶν κακονοίας , εὐκολώτερον δὲ μαθόντες , ὅτι ὁ λόγος σὰρξ ἐγένετο , διακρινοῦσι λοιπὸν καὶ οὗτοι τὰ ἀνθρώπινα καὶ τὰ τῇ θεότητι ἁρμόζοντα .
τούτων δὲ οὕτως ἐχόντων καὶ Διονυσίου τοῦ ἐπισκόπου δειχθέντος ἐξ ὧν ἔγραψεν εὐσεβοῦς , τί ποιήσουσι λοιπὸν οἱ Ἀρειομανῖται ;
τίνος ἄρα πάλιν ἐλεγχθέντες ἀπὸ τούτων καταψεύσονται ;
ἀνάγκη γὰρ αὐτοὺς ἐκπεσόντας ἀπὸ τοῦ θεμελίου τῶν ἀποστόλων καὶ εὐσάλευτον ἔχοντας τὴν διάνοιαν ζητεῖν ἔρεισμα καὶ μὴ εὑρίσκοντας καταψεύδεσθαι λοιπὸν τῶν πατέρων 0 .
ἀλλ  οὐδεὶς αὐτοῖς ἔτι πιστεύσει , κ ἂν βιάσωνται συκοφαντεῖν .
κατεγνώσθη γὰρ ἡ αἵρεσις παρὰ πᾶσιν , εἰ μὴ ἄρα περὶ τοῦ διαβόλου λοιπὸν φθέγξονται ·
αὐτὸς γὰρ μόνος ἐστὶν αὐτοῖς σύμφωνος , μᾶλλον δὲ αὐτός ἐστιν αὐτοῖς ὁ καὶ τὴν αἵρεσιν ὑποβάλλων .
τίς οὖν ἔτι τούτους , ὧν ὁ διάβολός ἐστι καθηγεμών , Χριστιανοὺς ὀνομάσειε καὶ μὴ μᾶλλον διαβολικούς ;
ἵνα μὴ μόνον χριστομάχοι ἀλλὰ καὶ διαβολικοὶ καλῶνται , εἰ μὴ ἄρα μεταβάλωνται καὶ ἣν μὲν ἐπενόησαν ἀσέβειαν ἀρνήσωνται , τὴν δὲ ἀλήθειαν ἐπιγνῶσι .
τοῦτο γὰρ αὐτοὺς μὲν ὠφελήσει , ἡμᾶς δὲ πρέπει περὶ πάντων τῶν πεπλανημένων οὕτως εὔχεσθαι .
ἐκ πολλῶν ἐτῶν ὄντα σε Χριστιανὸν καὶ ἐκ προγόνων φιλόθεον ἐπιστάμενος εὐθύμως τὰ περὶ ἐμαυτοῦ νῦν ἀπολογοῦμαι .
τοῖς γὰρ τοῦ μακαρίου Παύλου λόγοις χρώμενος αὐτόν σοι πρεσβευτὴν ὑπὲρ ἐμαυτοῦ ποιοῦμαι εἰδὼς αὐτὸν μὲν κήρυκα τῆς ἀληθείας , σὲ δὲ τῶν αὐτοῦ ῥημάτων φιλήκοον , θεοφιλέστατε Αὔγουστε 0 .
περὶ μὲν οὖν τῶν ἐκκλησιαστικῶν καὶ τῆς κατ ἐμοῦ γενομένης συσκευῆς αὐτάρκη τὰ γραφέντα παρὰ τῶν τοσούτων ἐπισκόπων μαρτυρῆσαι τῇ σῇ εὐλαβείᾳ , ἱκανὰ δὲ καὶ τὰ τῆς μετανοίας Οὐρσακίου καὶ Οὐάλεντος δεῖξαι πᾶσιν , ὅτι μηδέν , ὧν ἐπέστησαν καθ ἡμῶν , εἶχεν ἀληθές τι 0 .
τί γὰρ τοσοῦτον ἄλλοι δύνανται μαρτυρεῖν , ὅσον οὗτοι γράφοντες εἰρήκασιν ·
ἐψευσάμεθα , ἐπλασάμεθα καὶ πάντα τὰ κατὰ Ἀθανασίου συκοφαντίας γέμει .
προσθήκη δὲ πρὸς φανερὰν ἀπόδειξιν , εἰ καταξιώσειας μαθεῖν , ὅτι παρόντων μὲν ἡμῶν οὐδὲν ἀπέδειξαν οἱ κατηγοροῦντες κατὰ Μακαρίου τοῦ πρεσβυτέρου , ἀπόντων δὲ ἡμῶν κατὰ μόνας ἔπραξαν ἅπερ ἠθέλησαν 0 .
τὰ δὲ τοιαῦτα προηγουμένως μὲν ὁ θεῖος νόμος , ἔπειτα δὲ καὶ οἱ ἡμέτεροι νόμοι μηδεμίαν ἔχειν δύναμιν ἀπεφήναντο 0 .
ἀπὸ μὲν οὖν τούτων οἶδα ὅτι καὶ ἡ σὴ εὐσέβεια φιλαλήθης οὖσα καὶ φιλόθεος ἡμᾶς μὲν ἐλευθέρους ἀπὸ πάσης ὑποψίας συνορᾷ , τοὺς δὲ καθ ἡμῶν γενομένους συκοφάντας ἀποφαίνει .
περὶ δὲ τῆς διαβολῆς τῆς κατ ἐμοῦ γενομένης παρὰ τῇ σῇ φιλανθρωπίᾳ διὰ τὸν εὐσεβέστατον Αὔγουστον καὶ μακαρίας μνήμης καὶ αἰώνιον Κώνσταντα τὸν ἀδελφόν σου  τοῦτο γὰρ οἱ ἐχθροὶ θρυλοῦσι καὶ γράψαι τετολμήκασιν  ἱκανὰ τὰ πρῶτα δεῖξαι καὶ ταῦτα μὴ ἀληθῆ 0 .
εἰ μὲν γὰρ ἄλλοι τινὲς ἦσαν οἱ τοῦτο λέγοντες , δικάσιμον ἦν τὸ πρᾶγμα χρεία τε πολλῆς ἀποδείξεως καὶ τῶν εἰς πρόσωπον ἐλέγχων ·
εἰ δὲ οἱ τὰ πρῶτα πλάσαντες αὐτοὶ καὶ ταῦτα συνέθηκαν , πῶς οὐκ ἐξ ἐκείνων εἰκότως καὶ ταῦτα πεπλασμένα δείκνυται ;
διὰ τοῦτο γὰρ πάλιν κατὰ μόνας λαλοῦσι νομίζοντες ὑφαρπάζειν δύνασθαι τὴν σὴν θεοσέβειαν .
ἀλλ  ἐσφάλησαν ·
οὐ γὰρ ὡς ἠθέλησαν ἤκουσας , ἀλλὰ τῇ μακροθυμίᾳ δέδωκας καὶ ἡμῖν χώραν ἀπολογεῖσθαι .
τὸ γὰρ μὴ παραυτὰ κινηθῆναι καὶ τιμωρίαν ἀπαιτῆσαι οὐδὲν ἦν ἕτερον ἢ ὡς δίκαιον βασιλέα περιμεῖναι καὶ τὴν τοῦ διαβληθέντος ἀπολογίαν 0 1 ·
ἧς ἐὰν καταξιώσῃς ἀκοῦσαι , τεθάρσηκα ὡς καὶ ἐν τούτοις καταγνώσῃ τῶν προπετευσαμένων καὶ μὴ φοβηθέντων τὸν θεὸν ἐντειλάμενον μηδὲν ψεῦδος ἀπὸ στόματος βασιλεῖ λέγεσθαι .
Αἰσχύνομαι μὲν οὖν ἀληθῶς καὶ ἀπολογούμενος περὶ τοιούτων , περὶ ὧν οὐ δὲ αὐτὸν οἶμαι τὸν κατήγορον ἔτι παρόντων ἡμῶν μνημονεύσειν .
οἶδε γὰρ ἀκριβῶς , ὅτι τε αὐτὸς ψεύδεται καὶ οὔ τε ἐμάνην ἐγὼ οὔ τε τῶν φρενῶν ἐξέστηκα , ἵνα κ ἂν ὡς ἐνθυμηθείς τι τοιοῦτον ὑπονοηθῶ .
διὸ οὐ δ ἂν ἄλλοις ἐρωτῶσιν ἀπεκρινάμην , ἵνα μη δὲ ἐν τῷ χρόνῳ τῆς ἀπολογίας οἱ ἀκούοντες κρεμαμένην ἔχωσι τὴν διάνοιαν , τῇ δὲ σῇ εὐσεβείᾳ λαμπρᾷ καὶ μεγάλῃ τῇ φωνῇ ἀπολογοῦμαι καὶ τὴν χεῖρα ἐκτείνας , ὃ μεμάθηκα παρὰ τοῦ ἀποστόλου , μάρτυρα τὸν θεὸν ἐπικαλοῦμαι ἐπὶ τὴν ἐμαυτοῦ ψυχήν .
καί , ὡς γέγραπται ἐν ταῖς βασιλικαῖς ἱστορίαις μάρτυς κύριος καὶ μάρτυς ὁ Χριστὸς αὐτοῦ , κ ἀμοὶ συγχώρησον εἰπεῖν 0 ·
οὐδεπώποτε περὶ τῆς σῆς εὐσεβείας κακῶς ἐμνημόνευσα παρὰ τῷ ἀδελφῷ σου τῷ τῆς μακαρίας μνήμης Κώνσταντι τῷ εὐσεβεστάτῳ Αὐγούστῳ ·
οὐ παρώξυνα τοῦτον , ὡς οὗτοι διαβεβλήκασιν , ἀλλ εἴ ποτε καὶ εἰσελθόντων ἡμῶν πρὸς αὐτὸν ἐμνημόνευσεν αὐτὸς τῆς σῆς φιλανθρωπίας  ἐμνημόνευσε δὲ καὶ ὅτε οἱ περὶ Θάλασσον ἦλθον εἰς τὴν Πιτυβίωνα καὶ ἡμεῖς ἐν τῇ Ἀκυληίᾳ διετρίβομεν  , μάρτυς ὁ κύριος , ὅπως ἐμνημόνευον ἐγὼ τῆς σῆς θεοσεβείας καὶ ταῦτα ἔλεγον , ἅπερ ὁ θεὸς ἀποκαλύψει τῇ σῇ ψυχῇ , ἵνα καταγνῷς τῆς συκοφαντίας τῶν με διαβαλλόντων παρὰ σοί .
συγχώρησον εἰπόντι μοι ταῦτα , φιλανθρωπότατε Αὔγουστε , καὶ πολλήν μοι συγγνώμην δός .
οὐ γὰρ οὕτως ἦν εὐχερὴς ὁ φιλόχριστος ἐκεῖνος οὐ δὲ τηλικοῦτος ἤμην ἐγώ , ἵνα περὶ τοιούτων ἐκοινολογούμεθα καὶ ἀδελφὸν ἀδελφῷ διέβαλλον ἢ παρὰ βασιλεῖ περὶ βασιλέως κακῶς μνημονεύσω .
οὐ μαίνομαι , βασιλεῦ , οὐ δὲ ἐπελαθόμην τῆς θείας φωνῆς λεγούσης ·
καί γε ἐν συνειδήσει σου βασιλέα μὴ καταράσῃ καὶ ἐν ταμείοις κοιτῶνός σου μὴ καταράσῃ πλούσιον ·
ὅτι πετεινὸν τοῦ οὐρανοῦ ἀποίσει σου τὴν φωνὴν καὶ ὁ τὰς πτέρυγας ἀπαγγελεῖ λόγον σου 0 .
εἰ δὲ καὶ τὰ κατ ἰδίαν λεγόμενα καθ ὑμῶν τῶν βασιλέων οὐ κρύπτεται , πῶς οὐκ ἄπιστον , εἰ παρόντος βασιλέως καὶ τοσούτων ἑστώτων ἔλεγον κατὰ σοῦ 0 ;
οὐ γὰρ μόνος ἑώρακά ποτε τὸν ἀδελφόν σου οὐ δὲ μόνῳ μοί ποτε ἐκεῖνος ὡμίλησεν , ἀλλ ἀεὶ μετὰ τοῦ ἐπισκόπου τῆς πόλεως ἔνθα ἦν καὶ ἄλλων τῶν ἐκεῖ παρατυγχανόντων εἰσηρχόμην κοινῇ τε αὐτὸν ἐβλέπομεν καὶ κοινῇ πάλιν ἀνεχωροῦμεν .
δύναται Φουρτουνατιανὸς ὁ τῆς Ἀκυληίας ἐπίσκοπος μαρτυρῆσαι περὶ τούτου , ἱκανός ἐστιν ὁ πατὴρ Ὅσιος εἰπεῖν καὶ Κρισπῖνος ὁ τῆς Πατάβων καὶ Λούκιλλος ὁ ἐν Βερωνὶ καὶ Διονύσιος ὁ ἐν Ἤλιδι καὶ Βικέντιος ὁ ἐν Καμπανίᾳ ἐπίσκοπος .
καὶ ἐπειδὴ τετελευτήκασι Μαξιμῖνος ὁ Τριβέρεως καὶ Προτάσιος ὁ τῆς Μεδιολάνου , δύναται καὶ Εὐγένιος ὁ γενόμενος μάγιστρος μαρτυρῆσαι ·
αὐτὸς γὰρ εἱστήκει πρὸ τοῦ βήλου καὶ ἤκουεν ἅπερ ἠξιοῦμεν αὐτὸν καὶ ἅπερ αὐτὸς κατηξίου λέγειν ἡμῖν .
ταῦτα τοίνυν εἰ καὶ ἱκανὰ πρὸς ἀπόδειξίν ἐστι , συγχώρησον ὅμως διηγήσασθαι καὶ τὸν λογισμὸν τῆς ἀποδημίας , ἵνα καὶ ἐκ τούτων καταγνῷς τῶν διαβαλλόντων ἡμᾶς μάτην .
ἐξελθὼν ἀπὸ τῆς Ἀλεξανδρείας οὐκ εἰς τὸ στρατόπεδον τοῦ ἀδελφοῦ σου οὐ δὲ πρὸς ἄλλους τινὰς ἢ μόνον εἰς τὴν Ῥώμην ἀνῆλθον καὶ τῇ ἐκκλησίᾳ τὰ κατ ἐμαυτὸν παραθέμενος  τούτου γὰρ μόνου μοι φροντὶς ἦν  ἐσχόλαζον ταῖς συνάξεσι .
τῷ ἀδελφῷ σου οὐκ ἔγραψα ἢ μόνον , ὅτε οἱ περὶ Εὐσέβιον ἔγραψαν αὐτῷ κατ ἐμοῦ καὶ ἀνάγκην ἔσχον ἔτι ὢν ἐν τῇ Ἀλεξανδρείᾳ ἀπολογήσασθαι , καὶ ὅτε πυκτία τῶν θείων γραφῶν κελεύσαντος αὐτοῦ μοι κατασκευάσαι , ταῦτα ποιήσας ἀπέστειλα 0 ·
χρὴ γὰρ ἀπολογούμενόν με ἀληθεύειν τῇ σῇ θεοσεβείᾳ .
τριῶν τοίνυν ἐτῶν παρελθόντων τῷ τετάρ τῳ ἐνιαυτῷ γράφει κελεύσας ἀπαντῆσαί με πρὸς αὐτόν ·
ἦν δὲ ἐν τῇ Μεδιολάνῳ .
ἐγὼ δὲ διερωτῶν τὴν αἰτίαν  οὐ γὰρ ἐγίνωσκον , μάρτυς ὁ κύριος  ἔμαθον , ὅτι ἐπίσκοποί τινες ἀνελθόντες ἠξίωσαν αὐτὸν γράψαι τῇ σῇ εὐσεβείᾳ , ὥστε σύνοδον γενέσθαι .
πίστευε , βασιλεῦ , οὕτω γέγονε καὶ οὐ ψεύδομαι .
κατελθὼν τοίνυν εἰς τὴν Μεδιόλανον εἶδον πολλὴν φιλανθρωπίαν ·
κατηξίωσε γὰρ ἰδεῖν με καὶ εἰπεῖν ὅτι ἔγραψε καὶ ἀπέστειλε πρὸς σὲ ἀξιῶν σύνοδον γενέσθαι .
διάγοντα δέ με ἐν τῇ προειρημένῃ πόλει μετεπέμψατο πάλιν εἰς τὰς Γαλλίας  ἐκεῖ γὰρ καὶ ὁ πατὴρ Ὅσιος ἤρχετο  , ἵνα ἐκεῖθεν εἰς τὴν Σαρδικὴν ὁδεύσωμεν .
μετὰ δὲ τὴν σύνοδον ἐν τῇ Ναισσῷ μοι διάγοντι γράφει , καὶ ἀνελθὼν ἐν Ἀκυληίᾳ λοιπὸν διέτριβον , ἔνθα με τὰ γράμματα τῆς σῆς θεοσεβείας κατέλαβον , κ ἀκεῖθεν κληθεὶς πάλιν παρὰ τοῦ μακαρίτου καὶ ἀνελθὼν εἰς τὰς Γαλλίας οὕτως ἦλθον παρὰ τὴν σὴν εὐσέβειαν .
ποῖον τοίνυν τόπον ἢ τίνα χρόνον φησὶν ὁ κατήγορος , ἐν ᾧ τοιαῦτά με εἰρηκέναι διέβαλλεν ;
ἢ τίνος παρόντος ἐμάνην φθέγξασθαι τοιαῦτα , οἷα ὡς εἰπόντος μου κατεψεύσατο ;
ἢ τίς ἐστιν ὁ τούτῳ συνηγορῶν καὶ μαρτυρῶν ;
ἃ γὰρ εἶδον οἱ ὀφθαλμοὶ αὐτοῦ , ταῦτα καὶ λέγειν ὀφείλει οὐδένα μὲν οὖν οὗτος εὑρήσει μάρτυρα τῶν μὴ γενομένων , ἐγὼ δέ , ὅτι οὐ ψεύδομαι , μάρτυρα μετὰ τῆς ἀληθείας καὶ τὴν σὴν εὐσέβειαν ἔχω .
ἀξιῶ γὰρ γινώσκων σε μνημονικώτατον ἀναμνησθῆναι τῶν λόγων , ὧν ἀνέφερον τότε , ὅτε κατηξίωσας ἰδεῖν με  πρῶτον μὲν ἐν Βιμινακίῳ , δεύτερον δὲ ἐν Καισαρείᾳ τῆς Καππαδοκίαςκαὶ τρίτον ἐν Ἀντιοχείᾳ  , εἰ κ ἂν τῶν περὶ Εὐσέβιον τῶν με λυπησάντων κακῶς ἐμνημόνευσα παρὰ σοί , εἰ διέβαλόν τινας τῶν ἀδικησάντων με .
εἰ δὲ μη δὲ καθ ὧν ἔδει με λέγειν τούτους διέβαλον , ποίαν εἶχον μανίαν βασιλέα βασιλεῖ διαβάλλειν καὶ ἀδελφὸν ἀδελφῷ συγκροῦσαι ;
παρακαλῶ , ἢ παρόντα με ποίησον ἐλεγχθῆναι ἢ κατάγνωθι τῶν διαβολῶν καὶ μίμησαι τὸν καταλαλοῦντα λάθρα τοῦ πλησίον , τοῦτον ἐξεδίωκον .
τὸ μὲν γάρ , ὅσον εἰς αὐτοὺς ἧκε , στόμα καταψευσάμενον ἀνεῖλε ψυχήν , ἡ δὲ σὴ μακροθυμία νενίκηκε παρασχοῦσα παρρησίαν ἀπολογίας , ἵνα καὶ καταγνωσθῆναι δυνηθῶσιν ὡς φιλόνεικοι καὶ συκοφάνται 0 .
περὶ μὲν οὖν τοῦ εὐσεβεστάτου σου ἀδελφοῦ τοῦ τῆς μακαρίας μνήμης ταῦτα 0 ·
δύνασαι γὰρ κατὰ τὴν δοθεῖσάν σοι σοφίαν παρὰ θεοῦ προλαμβάνειν τὰ πολλὰ ἐκ τῶν ὀλίγων τούτων καὶ γινώσκειν τὴν πλασθεῖσαν κατηγορίαν .
περὶ δὲ τῆς ἑτέρας διαβολῆς , εἰ ἔγραψα τῷ τυράννῳ  τ οὔνομα γὰρ οὐ δὲ λέγειν βούλομαι  , παρακαλῶ , ὡς θέλεις καὶ δι ὧν ἂν δοκιμάσῃς , ἐξέταζε καὶ ἀνάκρινε .
ἡ γὰρ ὑπερβολὴ τῆς διαβολῆς ἐξίστησί με καὶ εἰς πολλὴν ἀφασίαν ἄγει .
καὶ πίστευε , θεοφιλέστατε βασιλεῦ , πολλάκις κατ ἐμαυτὸν λογιζόμενος ἠπίστουν , εἰ ἄρα τις ἐμάνη τοσοῦτον ὥστε καὶ τοιαῦτα ψεύσασθαι .
ἐπειδὴ δὲ παρὰ τῶν Ἀρειανῶν ἐθρυλεῖτο καὶ τοῦτο καὶ ὡς αὐτοὶ δεδωκότες ἀντίγραφον ἐπιστολῆς ἐκαυχῶντο , ἐξιστάμην μειζόνως καὶ ἀύπνους νύκτας διατελῶν ὡς πρὸς παρόντας τοὺς κατειπόντας ἐμαχόμην καὶ κραυγὴν ἐξαπιναίως ἠφίειν μεγάλην καὶ ηὐχόμην εὐθὺς στενάζων μετὰ δακρύων εὑρεῖν τὰς σὰς ἀκοὰς εὐμενεῖς .
ἀλλὰ καὶ οὕτω τῇ χάριτι τοῦ κυρίου ταύτας εὑρὼν πάλιν ἀπορῶ , ποίαν ἀρχὴν τῆς ἀπολογίας ποιήσομαι ·
ὁσάκις γὰρ ἂν ἐπιβάλωμαι λέγειν , ἐμποδίζομαι διὰ τὴν τοῦ πράγματος ἔκπληξιν .
ὅλως μὲν γὰρ περὶ τοῦ μακαρίτου σου ἀδελφοῦ πρόφασις ἦν πιθανὴ τοῖς συκοφάνταις ὅτι τε κατηξιούμεθα βλέπειν αὐτὸν καὶ περὶ ἡμῶν ἠξίου γράφειν πρὸς τὴν σὴν ἀδελφικὴν διάθεσιν καὶ παρόντας μὲν ἐτίμα πολλάκις καὶ ἀπόντας δὲ μετεπέμπετο ·
τὸν δὲ διάβολον Μαγνέντιον  μάρτυς ὁ κύριος καὶ μάρτυς ὁ Χριστὸς αὐτοῦ  οὔ τε γινώσκω οὔ τε ὅλως ἠπιστάμην αὐτόν .
ποία τοίνυν συνήθεια τῷ μὴ γινωσκομένῳ πρὸς τὸν μὴ γινώσκοντα 0 ;
ποία με πρόφασις εἷλκε γράψαι τῷ τοιούτῳ ;
ποῖον προοίμιον τῆς ἐπιστολῆς ἔτασσον γράφων αὐτῷ ;
ὅτι τὸν τιμῶντά με , οὗ τῶν εὐεργεσιῶν οὐκ ἄν ποτε ἐπιλαθοίμην , τοῦτον φονεύσας καλῶς ἐποίησας , καὶ ἀποδέχομαί σε τοὺς γνωρίμους ἡμῶν Χριστιανοὺς καὶ πιστοτάτους ἄνδρας ἀνελόντα , καὶ θαυμάζομέν σε σφάξαντα τοὺς ἐν Ῥώμῃ γνησίως ἡμᾶς ὑποδεξαμένους , τὴν μακαρίαν σου θείαν τὴν ἀληθῶς εὔτροπον καὶ Ἀβουρήιον τὸν γνήσιον ἐκεῖνον καὶ Σπειράντιον τὸν πιστότατον καὶ ἄλλους πολλοὺς καλούς ;
͂Αρ  οὐχὶ καὶ τὸ μόνον ὑποπτεύειν περὶ τούτων τὸν κατήγορόν ἐστι μανικόν ;
τί γάρ με πάλιν θαρρεῖν ἔπειθεν αὐτῷ ;
ποίαν αὐτοῦ διάθεσιν ἔβλεπον ἀσφαλῆ ;
ὅτι τὸν ἴδιον δεσπότην ἀνεῖλε καὶ περὶ τοὺς ἑαυτοῦ φίλους ἄπιστος γέγονε καὶ ὅρκους μὲν παρέβη , εἰς δὲ τὸν θεὸν ἠσέβησε φαρμακοὺς καὶ ἐπαοιδοὺς ἐπιβοῶν κατὰ τῆς τοῦ θεοῦ κρίσεως 0 ;
ποίῳ δὲ συνειδότι χαίρειν ἔλεγον τούτῳ , οὗ ἡ μανία καὶ ἡ ὠμότης οὐκ ἐμὲ μόνον , ἀλλὰ καὶ πᾶσαν τὴν καθ ἡμᾶς οἰκουμένην ἐλύπησε ;
μεγάλην γε χάριν καὶ πολλὴν ἐκ τούτων ὤφειλον τούτῳ , ὅτι ὁ μὲν μακαρίτης ἀδελφός σου τὰς ἐκκλησίας ἀναθημάτων ἐπλήρωσεν , οὗτος δὲ αὐτὸν ἀποστέλλοντα πεφόνευκε .
καὶ οὔ τε ταῦτα βλέπων ὁ μιαρὸς ᾐδέσθη οὔ τε τὴν δοθεῖσαν χάριν τῷ μακαρίτῃ διὰ τοῦ βαπτίσματος πεφόβηται , ἀλλ ὡς δαίμων τις ἀλάστωρ καὶ διαβολικὸς ἐμάνη κατ αὐτοῦ .
τῷ μὲν οὖν μακαρίτῃ τοῦτο γέγονεν εἰς μαρτύριον , ἐκεῖνος δὲ λοιπὸν ὡς δέσμιος κατὰ τὸν Κάιν στένων καὶ τρέμων ἐδιώκετο , ἵνα καὶ τὸν Ἰούδαν ἐν τῷ θανάτῳ μιμήσηται δήμιος καθ ἑαυτοῦ γινόμενος καὶ διπλῆν ἐποίσηται καθ ἑαυτοῦ τὴν τιμωρίαν ἐν τῇ μετὰ ταῦτα κρίσει .
τοιούτῳ με φίλον ὁ διαβαλὼν ἐνόμισε γεγενῆσθαι .
ἢ τάχα οὐ δὲ νενόμικεν , ἀλλ ὡς ἐχθρὸς ἀπιθάνως ἐπλάσατο ·
οἶδε γὰρ ἀκριβῶς ὅτι κατεψεύσατο .
ἐβουλόμην δὲ αὐτόν , ὅστις ἐστίν , ἐνταῦθα παρεῖναι καὶ ἐπ αὐτῆς τῆς ἀληθείας ἐρωτῆσαι  ἃ γὰρ ὡς θεοῦ παρόντος λαλοῦμεν , τοῦτον ὅρκον ἔχομεν ἡμεῖς οἱ Χριστιανοί .
πότερος ἡμῶν ἔχαιρε τοῦ μακαρίτου Κώνσταντος ζῶντος καὶ τίς μᾶλλον ηὔχετο , καὶ ἡ πρώτη διαβολὴ δείκνυσι καὶ παντὶ τοῦτο δῆλόν ἐστιν .
εἰ δὲ καὶ αὐτός , οἶδεν ἀκριβῶς , ὅτι , τῶν οὕτω διακειμένων καὶ εἴ τις ἠγάπα τὸν μακαρίτην Κώνσταντα , οὐκ ἐγίνετο φίλος τῷ κατ ἐκείνου γενομένῳ 0 ·
εἰ δὲ ἄλλως διέκειτο ἢ ὡς ἡμεῖς , φοβοῦμαι μὴ ἅπερ ὁ μισῶν ἐκεῖνον ἐντεθύμηται , ταῦτα κατεψεύσατο κατ ἐμοῦ 0 .
ἐγὼ μὲν οὖν ἐπὶ τούτῳ ξενιζόμενος , ὅσα χρὴ λέγειν ἀπολογούμενον ἀπορῶ καὶ μόνον ἐμαυτοῦ μυρίους καταψηφίζομαι θανάτους , ἐὰν καὶ ὅλως κ ἂν ὑποψία τις εἰς ἐμὲ περὶ τούτου γένηται .
σοὶ δέ , φιλάληθες βασιλεῦ , θαρρῶν ἀπολογοῦμαι .
παρακαλῶ , καθὰ προεῖπον , ἐξέταζε καὶ μάλιστα μάρτυρας ἔχων τοὺς ἀποσταλέντας ποτὲ παρ ἐκείνου πρὸς μὲ πρέσβεις ·
εἰσὶ δὲ Σαρβάτιος καὶ Μάξιμος οἱ ἐπίσκοποι καὶ οἱ σὺν αὐτοῖς καὶ Κλημέντιος καὶ Βάλης .
μάθε , παρακαλῶ , εἰ γράμματά μοι κεκομίκασιν .
ταῦτα γὰρ παρεῖχε πρόφασιν κ ἀμοὶ τοῦ γράφειν ἐκείνῳ .
εἰ δὲ μὴ ἔγραψε μη δὲ ἐγίνωσκέ με , πῶς ἔγραφον ἐγὼ μὴ ἐπιστάμενος αὐτόν ;
ἐρώτησον , εἰ μὴ ἑωρακὼς τοὺς περὶ Κλημέντιον ἐμνήσθην τοῦ τῆς μακαρίας μνήμης Κώνσταντος καὶ κατὰ τὸ γεγραμμένον ἐν δάκρυσί μου τὰ ἱμάτια διέβρεχον ἐνθυμούμενος τὴν φιλανθρωπίαν καὶ τὴν φιλόχριστον αὐτοῦ ψυχήν .
μάθε , πῶς ἀκούσας περὶ τῆς ὠμότητος τοῦ θηρίου καὶ ἰδὼν τοὺς περὶ Βάλεντα διὰ τῆς Λιβύης ἐλθόντας ἐφοβούμην , μὴ κ ἀκεῖνος περάσαι τολμήσῃ καὶ ὡς λῃστὴς φονεύσῃ τοὺς ἀγαπῶντας καὶ μνημονεύοντας τοῦ μακαρί τ ου ὧν ἐμαυτὸν οὐδενὸς εἶναι δεύτερον τίθημι .
τοῦτο οὖν δεδιὼς φρονοῦντας ἐκείνους ἔγραψα αὐτῷ καὶ οὐ μᾶλλον ηὐχόμην περὶ τῆς σῆς φιλανθρωπίας καὶ τὸν μὲν φονεύσαντα ἐκεῖνον ἠγάπων , εἰς σὲ δὲ τὸν ἀδελφὸν ὄντα καὶ ἐκδικοῦντα τὸν ἐκείνου θάνατον ἐλυπούμην ;
ἀλλ ἐκείνου μὲν τῆς παρανομίας ἐμνημόνευον , τῆς δὲ σῆς εὐεργεσίας ἐπελανθανόμην , ἣν καὶ μετὰ θάνατον τοῦ μακαρίτου τοιαύτην ἔσεσθαι περὶ ἐμὲ οἵα ἦν καὶ περιόντος ἐκείνου διὰ γραμμάτων δηλῶσαι κατηξίωσας ;
ποίοις ὄμμασι τὸν ἀνδροφόνον ἔβλεπον ;
ἢ πῶς οὐχ ὑπὲρ τῆς σῆς σωτηρίας εὐχόμενος ἐνόμιζον καὶ τὸν μακαρίτην ἐκεῖνον ὁρᾶν ;
ἀδελφοὶ γὰρ διὰ τὴν φύσιν ἀλλήλων εἰσὶ κάτοπτρα ·
διὰ τοῦτο καὶ σὲ βλέπων ἐν ἐκείνῳ οὔ ποτε ἂν διέβαλον κ ἀκεῖνον ἐν σοὶ πάλιν ὁρῶν οὔ ποτε ἂν ἔγραψα τῷ κατ ἐκείνου γενομένῳ , ἀλλὰ μᾶλλον περὶ τῆς σῆς σωτηρίας ηὐχόμην .
καὶ μάρτυρες τούτων προηγουμένως μὲν ὁ κύριος ὁ ἐπακούσας καὶ χαρισάμενος ὁλόκληρόν σοι τὴν ἐκ προγόνων βασιλείαν , μάρτυρες δὲ καὶ οἱ τότε παρόντες Φιληκήσιμος ὁ γενόμενος δοὺξ τῆς Αἰγύπτου καὶ Ῥουφῖνος καὶ Στέφανος , ὧν ὁ μὲν καθολικός , ὁ δὲ μάγιστρος ἦν ἐκεῖ , καὶ Ἀστέριος ὁ κόμης καὶ Παλλάδιος ὁ γενόμενος τοῦ παλατίου μάγιστρος Ἀντίοχός τε καὶ Εὐάγριος οἱ ἀγεντισηρίβους 0 1 2 .
μόνον γὰρ ἔλεγον ·
εὐξώμεθα περὶ τῆς σωτηρίας τοῦ εὐσεβεστάτου Αὐγούστου Κωνσταντίου , καὶ πᾶς ὁ λαὸς εὐθὺς μιᾷ φωνῇ ἐβόα ·
χριστέ , βοήθει Κωνσταντίῳ , καὶ διέμενεν οὕτως εὐχόμενος .
̔́Οτι μὲν οὖν μή τε ἔγραψά ποτε ἐκείνῳ μή τε ἐδεξάμην ποτὲ παρ αὐτοῦ , μάρτυρα τὸν θεὸν καὶ τὸν τούτου λόγον τὸν μονογενῆ αὐτοῦ υἱὸν τὸν κύριον ἡμῶν Ἰησοῦν Χριστὸν ἐπεκαλεσάμην , τὸν δὲ κατειπόντα καὶ περὶ τούτου συγχώρησον ἐρωτηθῆναι δι ὀλίγων , πόθεν εἰς τοῦτο παρῆλθεν .
ἐπιστολῆς ἀντίγραφον φήσειεν ἔχειν ·
τοῦτο γὰρ οὐκ ἀπέκαμον οἱ Ἀρειανοὶ θρυλοῦντες .
πρῶτον μὲν οὖν , κ ἂν τὰ γράμματα τοῖς ἡμετέροις ὅμοια δεικνύῃ , οὔπω τὸ ἀσφαλὲς ἔχει ·
πλαστογράφοι γὰρ εἰσίν , οἵτινες καὶ τὰς ὑμῶν τῶν βασιλέων χεῖρας πολλάκις ἐμιμήσαντο , καὶ οὐχ ἡ μίμησις παρέχει τοῖς γράμμασι τὸ κῦρος , ἐὰν μὴ καὶ οἱ τὰ τοιαῦτα γράφειν εἰωθότες μαρτυρῶσι ταῖς ἐπιστολαῖς .
τοῦτο τοίνυν καὶ τοὺς διαβαλόντας πάλιν ἐρωτῆσαι βούλομαι ·
τίς ὁ παρασχὼν ταῦτά ποτε καὶ πόθεν ηὑρέθη ταῦτα ;
καὶ γὰρ κ ἀγὼ τοὺς γράφοντας εἶχον , κ ἀκεῖνος πάλιν τοὺς λαμβάνοντας παρὰ τῶν κομιζόντων καὶ ἐπιδιδόντας αὐτῷ .
οἱ μὲν οὖν ἡμέτεροι πάρεισι , καταξίωσον δὲ κ ἀκείνους καλέσαι  ζῆν γὰρ πάντως ἔξεστιν αὐτούς  καὶ μάθε περὶ τούτων τῶν γραμμάτων .
ἐξέτασον ὡς ἀληθείας σοι συμπαρούσης ·
αὕτη γὰρ βασιλέων καὶ μάλιστα Χριστιανῶν ἐστὶ φυλακτήριον , μετὰ ταύτης βασιλεύειν ὑμᾶς ἐστιν ἀσφαλὲς ἐλεημοσύνη καὶ ἀλήθεια φυλακὴ βασιλεῖ καὶ περικυκλώσει ἐν δικαιοσύνῃ τὸν θρόνον αὐτοῦ .
ταύτην προβαλὼν Ζοροβάβελ ὁ σοφὸς νενίκηκε καὶ πᾶς ὁ λαὸς ἐφώνησε ·
μεγάλη ἡ ἀλήθεια καὶ ὑπερισχύει 0 .
Εἰ μὲν οὖν παρ ἄλλοις ἤμην διαβληθείς , τὴν σὴν εὐσέβειαν ἐπεκαλούμην , ὡς ὁ ἀπόστολος ἐπεκαλέσατο τότε τὸν Καίσαρα καὶ πέπαυται τῶν ἐχθρῶν ἡ κατ αὐτοῦ ἐπιβουλή ·
ἐπειδὴ δὲ παρὰ σοὶ τετολμήκασι κατειπεῖν , τίνα ἀπὸ σοῦ ἐπικαλέσομαι ;
τὸν πατέρα τοῦ λέγοντος ἐγώ εἰμι ἡ ἀλήθεια , ἵνα σου τὴν καρδίαν εἰς εὐμένειαν κλίνῃ ·
δέσποτα παντοκράτορ , βασιλεῦ τῶν αἰώνων , ὁ πατὴρ τοῦ κυρίου ἡμῶν Ἰησοῦ Χριστοῦ , σὺ διὰ τοῦ σοῦ λόγου τὴν βασιλείαν ταύτην τῷ σῷ θεράποντι Κωνσταντίῳ δέδωκας , σὺ λάμψον εἰς τὴν καρδίαν αὐτοῦ , ἵνα γνοὺς τὴν καθ ἡμῶν συκοφαντίαν εὐμενῶς μὲν αὐτὸς δέξηται τὴν ἀπολογίαν , πάντας δὲ ποιήσῃ γνῶναι , ὅτι αἱ ἀκοαὶ αὐτοῦ ἠσφαλίσθησαν ἐν ἀληθείᾳ καὶ μόνα βασιλεῖ δεκτὰ χείλη δίκαιά ἐστιν .
οὕτω γὰρ καὶ κατορθοῦσθαι τὸν θρόνον τῆς βασιλείας διὰ Σολομῶντος λεχθῆναι πεποίηκας .
οὐκοῦν ὅλως ἐρώτησον  μαθέτωσαν οἱ κατειρηκότες , ὅτι σοι μέλει περὶ τῆς ἀληθείας μαθεῖν  , καὶ οἶμαι καὶ τῷ χρώματι τοῦ προσώπου δείξουσι τὴν συκοφαντίαν .
τοῦτο γὰρ τοῦ συνειδότος ἔλεγχός ἐστι καὶ καρδίας εὐφραινομένης πρόσωπον θάλλει , ἐν δὲ λύπαις οὔσης σκυθρωπάζει .
οὕτω τοὺς μὲν ἐπιβουλεύσαντας τῷ Ἰωσὴφ ἡ συνείδησις ἤλεγξε , τοῦ δὲ Λάβαν ἡ κατὰ τοῦ Ἰακὼβ πονηρία ἐκ τοῦ προσώπου δέδεικται .
ὁρᾷς γοῦν ἐκείνων μὲν τὴν ὑποψίαν φευγόντων καὶ κρυπτομένων , ἡμῶν δὲ τὴν ἐλευθερίαν ἀπολογουμένων .
οὐ γὰρ περὶ τοῦ τυχόντος ἐστίν , οὐ γὰρ περὶ κτημάτων νῦν ἡ κρίσις , ἀλλὰ περὶ δόξης τῆς ἐκκλησίας 0 .
ὁ λίθῳ κρουόμενος ζητεῖ τὸν ἰατρόν , τῶν δὲ λίθων ὀξύτερα τὰ ἐκ τῆς διαβολῆς ἐστι πλήγματα ·
ῥόπαλόν ἐστιν ἡ διαβολή καὶ μάχαιρα καὶ τόξευμα ἀκιδωτόν καὶ ταῦτα μόνη ἡ ἀλήθεια ἰᾶσθαι δύναται , ταύτης δὲ παρορωμένης αὐξάνει δεινότερον τὰ τραύματα .
διὰ ταῦτα πάντα τὰ πανταχοῦ τῶν ἐκκλησιῶν τετάρακται .
καὶ προφάσεις μὲν ἐπενοήθησαν , ἐπίσκοποι δὲ τηλικοῦτοι καὶ πολυετεῖς ἐξωρίσθησαν διὰ τὴν πρὸς ἐμὲ κοινωνίαν .
καὶ εἰ μὲν μέχρι τοσούτου τοῦτο ἐγίγνετο , προσδοκία τις ἦν ἀγαθή  φιλάνθρωπος γὰρ εἶ ·
ἵνα δὲ μὴ καὶ μετὰ ταῦτα διαβῇ τὸ κακόν , κρατείτω ἡ ἀλήθεια παρὰ σοί , καὶ μὴ ἀφῇς ὑπόνοιαν κατὰ πάσης ἐκκλησίας γενέσθαι , ὡς τοιαῦτα βουλευομένων καὶ γραφόντων τῶν Χριστιανῶν καὶ μάλιστα τῶν ἐπισκόπων .
ἢ εἰ μὴ βούλει ἀνακρίνειν , δίκαιον καὶ ἡμᾶς πιστεύεσθαι μᾶλλον ἀπολογουμένους ἢ τοὺς διαβάλλοντας 0 1 .
οὗτοι μὲν γὰρ ὡς ἐχθροὶ πονηρεύονται , ἡμεῖς δὲ ἀγωνιῶντες τὰς ἀποδείξεις παρέχομεν .
διὸ καὶ θαυμάζω , πῶς ἡμεῖς μὲν μετ εὐλαβείας φθεγγόμεθα , ἐκεῖνοι δὲ τοσαύτην ἔσχον ἐξουσίαν , ὡς καὶ ψεύσασθαι βασιλεῖ .
ἀλλ  ἐξέτασον διὰ τὴν ἀλήθειαν καί , ἐρευνῶν ἐρεύνησον παρόντων ἡμῶν , πόθεν ταῦτα λέγουσιν ἢ πόθεν ηὑρέθη τὰ γράμματα .
ἀλλ οὔ τε τῶν ἡμετέρων τις ἐλεγχθήσεται οὔ τε τῶν ἐκείνου φήσειεν ἄν τις ·
πέπλασται γάρ .
καὶ πλέον οὐδὲν τάχα προσήκει ζητεῖν ·
οὐ δὲ γὰρ βούλονται , ἵνα μὴ καὶ ὁ ταύτας γράψας ἐξ ἀνάγκης εὑρεθῇ .
ἴσασι γὰρ αὐτὸν οἱ διάβολοι μόνοι καὶ ἄλλος οὐδείς .
ἐπειδὴ δὲ καὶ περὶ τῆς μεγάλης ἐκκλησίας κατειρήκασιν , ὡς δὴ συνάξεως ἐκεῖ γενομένης πρὶν αὐτὴν τελειωθῆναι , φέρε καὶ περὶ τούτου πάλιν ἀπολογήσομαι τῇ σῇ εὐσεβείᾳ .
εἰς ταῦτα γὰρ ἡμᾶς ἕλκουσιν οἱ φιλέχθρως διακείμενοι πρὸς ἡμᾶς .
ναὶ γέγονεν , ὁμολογῶ ·
καὶ γὰρ καὶ τὰ πρῶτα λέγων οὐκ ἐψευσάμην καὶ τοῦτο νῦν οὐκ ἀρνήσομαι .
ἀλλ ἄλλως πάλιν ἢ ὡς αὐτοὶ κατειρήκασίν ἐστι τὸ πρᾶγμα , καί μοι συγχώρησον εἰπεῖν ·
οὐκ ἐγκαινίων ἡμέραν ἐπετελέσαμεν , θεοσεβέστατε Αὔγουστε ,  τοῦτο γὰρ ἀθέμιτον ἦν ἀληθῶς πρὸ τῆς σῆς προστάξεως ποιῆσαι  οὐ δὲ ἐκ παρασκευῆς εἰς τοῦτο παρήλθομεν οὐ δὲ ἐπίσκοπός τις οὐ δὲ ἄλλος κληρικὸς εἰς τοῦτο κέκληται  ἔλειπε δὲ πολλὰ καὶ τῷ ἔργῳ  , ἀλλ οὐ δὲ ἐκ παραγγελίας γέγονεν ἡ σύναξις , ἵνα πρόφασιν εὕρωσιν οὗτοι τοῦ κατειπεῖν .
ἀλλὰ τὸ γενόμενον ἴσασι πάντες , ἄκουσον δὲ ὅμως τῇ σαυτοῦ ἐπιεικείᾳ καὶ μακροθυμίᾳ .
ἑορτὴ μὲν γὰρ ἦν τὸ πάσχα , ὁ δὲ λαὸς πάνυ πολὺς καὶ τοσοῦτος ἦν , ὅσον ἂν εὔξαιντο κατὰ πόλιν εἶναι Χριστιανῶν φιλόχριστοι βασιλεῖς .
τῶν τοίνυν ἐκκλησιῶν ὀλίγων καὶ βραχυτάτων οὐσῶν θόρυβος ἦν οὐκ ὀλίγος ἀξιούντων ἐν τῇ μεγάλῃ ἐκκλησίᾳ συνελθεῖν κ ἀκεῖ πάντας εὔχεσθαι καὶ ὑπὲρ τῆς σῆς σωτηρίας ·
ὅπερ καὶ γέγονεν .
ἀλλ ἐμοῦ παρακαλοῦντος τέως ἐπισχεῖν καὶ ὅπως δήποτε μετὰ θλίψεως ἐν ταῖς ἄλλαις ἐκκλησίαις συναχθῆναι , οὐχ ὑπήκουσαν , ἀλλ ἕτοιμοι γεγόνασιν ἐξελθεῖν τὴν πόλιν καὶ εἰς τοὺς ἐρήμους τόπους ἐν ἡλίῳ συνελθεῖν βέλτιον ἡγούμενοι κάματον ἐνεγκεῖν ὁδοῦ ἢ μετὰ λύπης τὴν ἑορτὴν ποιῆσαι 0 .
πίστευε γάρ , βασιλεῦ , καὶ περὶ τούτου πάλιν μάρτυρα δέξαι τὴν ἀλήθειαν , ὅτι ἐν ταῖς συνάξεσι τῆς τεσσαρακοστῆς διὰ τὸ τῶν τόπων στενὸν καὶ τὸ πολὺ πλῆθος τῶν λαῶν πλεῖστα παιδία καὶ οὐκ ὀλίγαι νεώτεραι γυναῖκες πλεῖσταί τε γραΐδες καὶ οὐκ ὀλίγοι νεανίσκοι θλιβέντες ἀπηνέχθησαν εἰς τοὺς οἴκους 0 .
καὶ τοῦ θεοῦ παρασχόντος τέθνηκε μὲν οὐδείς , πάντες δὲ ἐγόγγυσαν καὶ ἠξίωσαν διὰ τὴν μεγάλην ἐκκλησίαν .
εἰ δὲ ἐν ταῖς προεόρτοις τοσαύτη γέγονε θλίψις , τί ἂν ἐγεγόνει ἐν αὐτῇ τῇ ἑορτῇ ;
πάντως που τὰ ἔτι τούτων χαλεπώτερα 0 .
ἀλλ οὐκ ἔπρεπεν ἀντὶ χαρᾶς λύπην , ἀντ εὐφροσύνης πένθος , ἀντὶ τῆς ἑορτῆς κλαυθμὸν τοῖς λαοῖς γενέσθαι , εἰδὼς καὶ μάλιστα τύπον ἔχων τῶν πατέρων .
ὁ γὰρ μακαρίτης Ἀλέξανδρος στενῶν ὄντων τῶν ἄλλων τόπων καὶ οἰκοδομῶν τὴν τότε μείζονα νομιζομένην ἐκκλησίαν τὴν καλουμένην Θεωνᾶ συνῆγεν ἐκεῖ διὰ τὸ πλῆθος καὶ συνάγων οὐκ ἠμέλει τῆς οἰκοδομῆς .
τοῦτο καὶ ἐν Τριβέροις καὶ ἐν Ἀκυληΐᾳ γενόμενον ἑώρακα ·
κ ἀκεῖ γὰρ ἐν ταῖς ἑορταῖς διὰ τὸ πλῆθος ἔτι τῶν τόπων οἰκοδομουμένων συνῆγον ἐκεῖ καὶ οὐχ εὗρον τοιοῦτον κατήγορον .
ἀλλὰ καὶ ὁ μακαρίτης σου ἀδελφὸς ἐν Ἀκυληΐᾳ τοιαύτης οὔσης συνάξεως συνήχθη .
οὕτω κ ἀγὼ πεποίηκα , καὶ γέγονεν οὐκ ἐγκαίνια , ἀλλὰ σύναξις εὐχῆς .
σὺ μὲν οὖν , εὖ οἶδα ὅτι , φιλόθεος ὢν τῶν μὲν λαῶν ἀποδέχῃ τὴν προθυμίαν καὶ συγγινώσκεις ἐμοὶ μὴ κωλύσαντι τοσούτου λαοῦ τὰς εὐχάς .
ἐγὼ δὲ τὸν κατειπόντα πάλιν περὶ τούτου ἐρωτῆσαι βούλομαι , ποῦ νόμιμον ἦν εὔχεσθαι τὸν λαόν ;
ἐν ἐρήμοις ἢ ἐν οἰκοδομουμένῳ τόπῳ τῆς εὐχῆς 0 ;
ποῦ πρέπον ἦν καὶ ὅσιον ἐπακοῦσαι τὸν λαὸν τὸ ἀμήν ;
ἐν ἐρήμοις ἢ ἐν τῷ ἤδη λεχθέντι κυριακῷ 0 ;
σὺ δέ , θεοφιλέστατε βασιλεῦ , ποῦ τοὺς λαοὺς ἂν ἤθελες ἐκτεῖναι τὰς χεῖρας καὶ εὔξασθαι περὶ σοῦ ;
ἔνθα καὶ Ἕλληνες ἵστανται παρερχόμενοι ἢ ἐν τῷ ἐπωνύμῳ σου τόπῳ , ὃν ἤδη , μᾶλλον δὲ καὶ ἅμα τῷ θεμελίῳ , κυριακὸν πάντες ὀνομάζουσιν ;
οἶδα , ὅτι τὸν σὸν τόπον προκρίνεις , μειδιᾷς γὰρ καὶ τοῦτο μειδιῶν σημαίνεις .
ἀλλ  ἔδει , φησὶν ὁ κατειπών , ἐν ταῖς ἐκκλησίαις τοῦτο γενέσθαι .
μικραὶ μὲν οὖν καὶ στεναὶ καὶ πᾶσαι , καθὰ προεῖπον , πρὸς τοὺς λαούς εἰσιν , ἔπειτα δὲ πῶς ἔπρεπε γενέσθαι τὰς εὐχάς ;
καὶ πῶς ἦν βέλτιον κατὰ μέρος καὶ διῃρημένως τὸν λαὸν μετ ἐπικινδύνου συνοχῆς ἢ ὄντος ἤδη τόπου τοῦ δυναμένου δέξασθαι πάντας ἐν αὐτῷ συνελθεῖν καὶ μίαν καὶ τὴν αὐτὴν μετὰ συμφωνίας τῶν λαῶν γενέσθαι τὴν φωνήν ;
τοῦτο βέλτιον ἦν , τοῦτο γὰρ καὶ τὴν ὁμοψυχίαν ἐδείκνυε τοῦ πλήθους , οὕτω καὶ ταχέως ὁ θεὸς ἐπακούει .
εἰ γὰρ ἐὰν δύο συμφωνήσαιεν περὶ παντὸς οὗ ἐὰν αἰτήσωνται , γενήσεται αὐτοῖς , τί , ἐὰν τοσούτων λαῶν συνελθόντων μία γένηται φωνὴ λεγόντων τῷ θεῷ τὸ ἀμήν 0 ;
τίς γοῦν οὐκ ἐθαύμασε ;
τίς οὐκ ἐμακάρισέ σε βλέπων τὸν τοσοῦτον λαὸν ἐν ἑνὶ συνελθόντα τόπῳ ;
πῶς ἔχαιρον οἱ λαοὶ βλέποντες ἀλλήλους τὸ πρότερον ἐν διῃρημένοις συνερχόμενοι τόποις ;
τοῦτο πάντας ηὔφρανε καὶ μόνον τὸν ἐνδιαβαλόντα ἐλύπησε .
τὴν γοῦν ἑτέραν καὶ ὑπολειπομένην ἀντιλογίαν αὐτοῦ βούλομαι προλαβεῖν .
ὁ μὲν γὰρ κατειρηκώς φησιν ·
οὔπω τετελείωτο τὸ ἔργον καὶ οὐκ ἐχρῆν εὐχὰς γενέσθαι , σὺ δέ , ὅταν προσεύχῃ , εἴσελθε εἰς τὸ ταμιεῖόν σου καὶ ἀπόκλεισον τὰς θύρας .
τί τοίνυν φήσει ὁ κατήγορος ;
μᾶλλον δέ , τί ἂν εἴποιεν οἱ φρόνιμοι καὶ ἀληθῶς Χριστιανοί ;
τούτους γὰρ ἐρώτησον , βασιλεῦ , ἐπειδὴ ὁ μωρὸς μωρὰ λαλήσει , παρὰ παντὸς φρονίμου συμβουλίαν λάμβανε .
τῶν ἐκκλησιῶν στενῶν οὐσῶν καὶ τῶν λαῶν τοσούτων ὄντων καὶ βουλομένων εἰς τὰς ἐρήμους ἀπελθεῖν , τί ποιεῖν ἐχρῆν ;
ἡ μὲν γὰρ ἔρημος ἄθυρος καὶ τῶν βουλομένων δίοδός ἐστιν , ὁ δὲ κυριακὸς τόπος καὶ τετείχισται καὶ τεθύρωται καὶ τὴν διαφορὰν τῶν εὐσεβῶν καὶ τῶν βεβήλων δείκνυσιν .
ἆρα , βασιλεῦ , οὐ μετὰ τῆς σῆς εὐσεβείας πᾶς ὁστισοῦν φρόνιμος ἐπινεύει τούτῳ ;